** **

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD DELNICE**

**Gradonačelnik**

KLASA: 402-06/22-01/05

URBROJ: 2170-6-50-3-22-1

Delnice, 13. rujna 2021. godine

Gradonačelnica Grada Delnica, na temelju članka 48. Zakona o lokalnoj i područnoj (regionalnoj) samoupravi (NN 33/01, 60/0, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 60. Statuta Grada Delnica (SN GD 2/21), donosi

**ODLUKU**

**o sufinanciranju međumjesnog prijevoza učenika Srednje škole Delnice**

**Članak 1.**

Ovom Odlukom utvrđuju se kriteriji i način sufinanciranja troškova javnog prijevoza redovitih učenika Srednje škole Delnice s prebivalištem u Lučicama u školskoj godini 2022./2023.

Pod javnim prijevozom učenika iz stavka 1. ove točke, podrazumijeva se prijevoz od mjesta prebivališta učenika (Lučice) do mjesta Delnice, sredstvima redovitog putničkog javnog linijskog prijevoza (autobus).

**Članak 2.**

Kriteriji za ostvarivanje prava na sufinanciranje troškova javnog prijevoza su:

-da učenik ima prebivalište na području naselja Lučice

-da je učenik u školskoj godini 2022./2023. upisao i redovito pohađao Srednju školu Delnice te

-da učenik kupuje mjesečnu kartu za korištenje redovitog putničkog javnog linijskog prijevoza (autobus).

**Članak 3.**

Grad Delnice će, iz Proračuna za 2022. i 2023. godinu, izvršiti sufinanciranja troškova javnog prijevoza učenicima iz članka 1. ove Odluke u iznosu od 75% cijene mjesečne učeničke karte za autobus, temeljem zahtjeva učenika, podnesenog na službenom obrascu Grada Delnica.

**Članak 4.**

Za provođenje ove Odluke zadužuje se Odjel gradske uprave za financije i projekte, koji će temeljem mjesečne karte učenika, ovjerene od Odjela gradske uprave za lokalnu samoupravu, društvene djelatnosti i opće poslove, izvršiti isplatu na bankovni račun učenika.

**Članak 5.**

Ova Odluka stupa na snagu danom donošenja.

**Gradonačelnica**

**Katarina Mihelčić, dipl.ing.agr.**